LV Eiropas Savienības Oficiālais Vēstnesis C 160/23

KONVENCIJA

par Austrijas Republikas, Somijas Republikas un Zviedrijas Karalistes pievienošanos Konvencijai par nodokļu dubultās uzlikšanas novēršanu sakarā ar asociēto uzņēmumu peļņas korekciju

KOPIENAS DIBINĀŠANAS LĪGUMA AUGSTĀS LĪGUMSLĒDZĒJAS PUSES,

VIŅA MAJESTĀTE BEĻĢU KARALIS:

vēstnieku,

Beļģijas pastāvīgo pārstāvi Eiropas Savienībā

Philippe de SCHOUTHEETE de TERVARENT;

VIŅAS MAJESTĀTE DĀNIJAS KARALIENE:

vēstnieku,

Dānijas pastāvīgo pārstāvi Eiropas Savienībā

Poul SKYTTE CHRISTOFFERSEN;

VĀCIJAS FEDERATĪVĀS REPUBLIKAS PREZIDENTS:

Vācijas Federatīvās Republikas pastāvīgā pārstāvja Eiropas Savienībā vietnieku

Jochen GRÜNHAGE;

GRIEĶIJAS REPUBLIKAS PREZIDENTS:

vēstnieku,

Grieķijas Republikas pastāvīgo pārstāvi Eiropas Savienībā

Pavlos APOSTOLIDES;

VIŅA MAJESTĀTE SPĀNIJAS KARALIS:

vēstnieku,

Spānijas pastāvīgo pārstāvi Eiropas Savienībā

Francisco Javier ELORZA CAVENGT;

FRANCIJAS REPUBLIKAS PREZIDENTS:

vēstnieku,

Francijas Republikas pastāvīgo pārstāvi Eiropas Savienībā

Pierre de BOISSIEU;

ĪRIJAS PREZIDENTS:

vēstnieku,

Īrijas pastāvīgo pārstāvi Eiropas Savienībā

Denis O'LEARY;

ITĀLIJAS REPUBLIKAS PREZIDENTS:

vēstnieku,

Itālijas Republikas pastāvīgo pārstāvi Eiropas Savienībā

Luigi GUIDOBONO CAVALCHINI GAROFOLI;

VIŅA KARALISKĀ AUGSTĪBA LUKSEMBURGAS LIELHERCOGS:

vēstnieku,

Luksemburgas pastāvīgo pārstāvi Eiropas Savienībā

Jean-Jacques KASEL;

VIŅAS MAJESTĀTE NĪDERLANDES KARALIENE:

vēstnieku,

Nīderlandes pastāvīgo pārstāvi Eiropas Savienībā

Bernard R. BOT;

AUSTRIJAS REPUBLIKAS FEDERĀLAIS PREZIDENTS:

vēstnieku,

Austrijas Republikas pastāvīgo pārstāvi Eiropas Savienībā

Manfred SCHEICH;

PORTUGĀLES REPUBLIKAS PREZIDENTS:

vēstnieku,

Portugāles Republikas pastāvīgo pārstāvi Eiropas Savienībā

José Gregório FARIA QUITERES;

SOMIJAS REPUBLIKAS PREZIDENTS:

vēstnieku,

Somijas Republikas pastāvīgo pārstāvi Eiropas Savienībā

Antti SATULI;

ZVIEDRIJAS KARALISTES VALDĪBA:

vēstnieku,

Zviedrijas pastāvīgo pārstāvi Eiropas Savienībā

Frank BELFRAGE;

VIŅAS MAJESTĀTE LIELBRITĀNIJAS UN ZIEMEĻĪRIJAS APVIENOTĀS KARALISTES KARALIENE:

vēstnieku,

Lielbritānijas un Ziemeļīrijas Apvienotās Karalistes pastāvīgo pārstāvi Eiropas Savienībā

J. S. WALL C. M. G., L. V. O.,

IR VIENOJUŠIES PAR TURPMĀKO.

1. pants

Ar šo Austrijas Republika, Somijas Republika un Zviedrijas Karaliste pievienojas Konvencijai par nodokļu dubultās uzlikšanas novēršanu sakarā ar asociēto uzņēmumu peļņas korekciju, kas atvērta parakstīšanai Briselē 1990. gada 23. jūlijā.

2. pants

Konvenciju par nodokļu dubultās uzlikšanas novēršanu sakarā ar asociēto uzņēmumu peļņas korekciju ar šo groza šādi:

1. Konvencijas 2. panta 2. punktā: a) k) apakšpunktu pārveido par l) apakšpunktu; b) pēc apakšpunkta j) pievieno šādu k) apakšpunktu: “k) Austrijā: — Einkommensteuer, — Körperschaftsteuer;” ; c) l) apakšpunktu pārveido par o) apakšpunktu; d) pēc l) apakšpunkta pievieno šādus m) un n) apakšpunktus: “m) Somijā: — valtion tuloverot/de statliga inkomstskatterna, — yhteisöjen tulovero/inkomstskatten för samfund, — kunnallisvero/kommunalskatten, — kirkollisvero/kyrkoskatten, — korkotulon lähdevero/källskatten å ränteinkomst, — rajoitetusti verovelvollisen lähdevero/källskatten för begränsat skattskyldig; n) Zviedrijā: — statliga inkomstskatten, — kupongskatten, — kommunala inkomstskatten, — lagen om expansionsmedel;” .

2. Konvencijas 3. panta 1. punktam pievieno šādu tekstu: “— Austrijā: Der Bundesminister für Finanzen vai pilnvarots pārstāvis, — Somijā: Valtiovarainministeriö vai pilnvarots pārstāvis, Finansministeriet vai pilnvarots pārstāvis, — Zviedrijā: Finansministern vai pilnvarots pārstāvis;” .

3. pants

Eiropas Savienības Padomes ģenerālsekretārs nodod Austrijas Republikas, Somijas Republikas un Zviedrijas Karalistes valdībām Konvencijas par nodokļu dubultās uzlikšanas novēršanu sakarā ar asociēto uzņēmumu peļņas korekciju apstiprinātas kopijas angļu, dāņu, franču, grieķu, holandiešu, itāliešu, īru, portugāļu, spāņu un vācu valodā.

Šīs konvencijas I un II pielikumā ir sniegts Konvencijas par nodokļu dubultās uzlikšanas novēršanu sakarā ar asociēto uzņēmumu peļņas korekciju teksts somu un zviedru valodā. Somu un zviedru valodā sagatavotie teksti ir autentiski ar tādiem pašiem nosacījumiem kā Konvencijas par nodokļu dubultās uzlikšanas novēršanu sakarā ar asociēto uzņēmumu peļņas korekciju teksti citās valodās.

4. pants

Šo konvenciju ratificē līgumslēdzējas valstis. Ratifikācijas instrumentus deponē Eiropas Savienības Padomes ģenerālsekretāram.

5. pants

Šī konvencija stājas spēkā to valstu starpā, kas to ir ratificējušas, trešā mēneša pirmajā dienā pēc tam, kad Austrijas Republika vai Somijas Republika, vai Zviedrijas Karaliste un viena no valstīm, kas ratificējusi Konvenciju par nodokļu dubultās uzlikšanas novēršanu sakarā ar asociēto uzņēmumu peļņas korekciju, deponējušas pēdējo ratifikācijas instrumentu.

Šī konvencija stājas spēkā katrai līgumslēdzējai valstij, kas pēc tam to ratificē, trešā mēneša pirmajā dienā pēc ratifikācijas instrumenta deponēšanas.

6. pants

Eiropas Savienības Padomes ģenerālsekretārs informē līgumslēdzējas valstis par:

a) katra ratifikācijas instrumenta deponēšanu;

b) dienām, kad šī konvencija stājas spēkā.

7. pants

Šo konvenciju, kas ir sastādīta vienā eksemplārā angļu, dāņu, franču, grieķu, holandiešu, itāliešu, īru, portugāļu, somu, spāņu, vācu un zviedru valodā, visiem tās tekstiem divpadsmit valodās esot vienlīdz autentiskiem, deponē Eiropas Savienības Padomes Ģenerālsekretariāta arhīvā. Ģenerālsekretārs katras līgumslēdzējas valsts valdībai nosūta apstiprinātu kopiju.

TO APLIECINOT, apakšā parakstījušies pilnvarotie ir parakstījuši šo konvenciju.